《与丽文出郭访友》
明代·朱存理

春风反道日鸣驺，坐有书声自满楼。冻雪生寒光照几，晴晖迎爽影侵眸。

一杯会合方开岁，十里暌违已隔秋。与客醉归还唤渡，不妨惊起水中鸥。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。